kardosdrur/scandi-wiki huggingface dataset:
Alvesta kommun

Alvesta kommun er en kommune i Kronobergs län i Sverige.

Byområder 
Der er seks byområder i Alvesta kommun.
 
I tabellen vises byområderne i størrelsesorden pr. 31. december 2005.  Hovedbyen er markeret med fed skrift. 

Kommuner i Kronobergs län
Lessebo kommun

Lessebo kommun er en kommune i Kronobergs län i Sverige.

Kommunen ligger i hjertet af Glasriget, og har fem glasværker, hvoraf Kosta glasbruk er det største med 260 ansatte.

Udvandrerbygden, hvor Vilhelm Mobergs romaner om Udvandrerne finder sted, ligger i kommunen.

Byområder 
Der er fire byområder i Lessebo kommun.
 
I tabellen vises byområderne i størrelsesorden pr. 31. december 2005. Hovedbyen er markeret med fed skrift.

Kommuner i Kronobergs län
Ljungby kommun

Ljungby kommun er en kommune i Kronobergs län i Sverige.

Byområder 
Der er otte byområder i Ljungby kommun.
 
I tabellen vises byområderne i størrelsesorden pr. 31. december 2005.  Hovedbyen er markeret med fed skrift.

Seværdigheder 
I kommunen ligger Danaborg, som var et dansk borganlæg, der blev opført i den svenske del af Kalmarunionen i 1455 under Christian 1. Det er usikkert om der nåede at blive opført en borg eller om området blev indtaget af svenske styrker inden færdiggørelse.

Kommuner i Kronobergs län
She's So Cold

"She's So Cold" er en sang fra det engelske rock ’n’ roll band The Rolling Stones, og udgivet som single fra albummet Emotional Rescue i 1980. 

Indspilningerne til sangen begyndte tidligt i januar og februar 1978. Mick Jagger sang, mens Keith Richards og Ron Wood spillede elektriske guitarer. Bass og trommer blev spillet henholdsvis af Bill Wyman og Charlie Watts. Bobby Keys spillede saxofon, mens perkussion blev spillet af Michael Shrieve. Koret var Jagger og Richards .

Singlen ”She's So Cold” blev nummer 33. på UK Singles Chart, og nummer 26. på den amerikanske Billboard Hot 100, da den blev udgivet den 22. september, 1980.

Eksterne henvisninger 

Officiel tekst
Se The Rolling Stones “She's So Cold”
Tekst og info om “ She's So Cold”

Fodnote 

Rolling Stones-sange
Singler fra 1980
Markaryds kommun

Markaryds kommun er en kommune i Kronobergs län i Sverige.

Kommunen ligger i det sydvestlige hjørne af Småland, på grænsen til Skåne og Halland.

Byområder 
Der er fire byområder i Markaryds kommun.
 
I tabellen vises byområderne i størrelsesorden pr. 31. december 2005. Hovedbyen er markeret med fed skrift.

Kommuner i Kronobergs län
Tingsryds kommun

Tingsryds kommun er en kommune i Kronobergs län i Sverige.

Byområder 
Der er otte byområder i Tingsryds kommun.
 
I tabellen vises byområderne i størrelsesorden pr. 31. december 2005. Hovedbyen er markeret med fed skrift.

Kommuner i Kronobergs län
Uppvidinge kommun

Uppvidinge kommun er en kommune i Kronobergs län.

Kommunen grænser op til Högsby kommun, Hultsfreds kommun og Nybro kommun i Kalmar län, Vetlanda kommun i Jönköpings län samt Växjö kommun og Lessebo kommun i Kronobergs län.

Byområder 
Der er fem byområder i Uppvindinge kommun.
 
I tabellen vises byområderne i størrelsesorden pr. 31. december 2005. Hovedbyen er markeret med fed skrift.

En mindre del af Norrhult-Klavreström ligger i Växjö kommun.

Kommuner i Kronobergs län
Växjö kommun

Växjö kommun er en kommune i Kronobergs län i Sverige.

Byområder 
Der er tretten byområder i Växjö kommun.

I tabellen vises byområderne i størrelsesorden pr. 31. december 2018.  Hovedbyen er markeret med fed skrift. 

Kommuner i Kronobergs län
Älmhults kommun

Älmhults kommun er en kommune i Kronobergs län i Sverige.

Søen Möckeln ligger i kommunen.

Naturforskeren og lægen Carl von Linné blev født på gården Råshult i kommunen.  Ingvar Kamprad åbnede i 1958 verdens første IKEA-møbelhus i Älmhult.

Byområder 
Der er fem byområder i Älmhults kommun.
 
I tabellen vises byområderne i størrelsesorden pr. 31. december 2005.  Hovedbyen er markeret med fed skrift. 

Kommuner i Kronobergs län
Fuldkornsmel

Fuldkornsmel er mel fremstillet af hele korn med en udmalingsgrad på 100%. Udmalingsgraden er den procentdel af kornsortens kerner, der anvendes til melformaling. Melets næringsværdi falder med faldende udmalingsgrad. Fuldkornsmel er rigt på kostfibre, B-vitaminer og mineraler.

Mel
Fredi

Matti Kalevi Siitonen (født 23. juli 1942, død 23. april 2021) var en finsk musiker, bedre kendt som Fredi.

Biografi 
Fredi stillede op ved Eurovision Song Contest to gange for Finland. I 1967 var det med sangen "Varjoon – suojaan", som fik 3 point og en beskeden tolvteplads ud af 17 lande. I 1976 var det med gruppen Fredi & Friends og sangen "Pump Pump", som endte på en elvteplads. Sangen var spået en topplacering inden, men det blev ikke tilfældet. Dog er sangen i dag en kultklassiker for mange Grand Prix-fans.

Referencer

Eksterne henvisninger 

Musikere fra Finland
Finlands Eurovision Song Contest-deltagere
Deltagere ved Eurovision Song Contest 1967
Deltagere ved Eurovision Song Contest 1976
Eiríkur Hauksson

Eiríkur Hauksson (født 4. juli 1959) er en islandsk musiker og sanger, kendt for sit lange røde hår og sine optrædelser ved Eurovision Song Contest i 1986, 1991 og senest 2007.

Musikere fra Island
Islands Eurovision Song Contest-deltagere
Deltagere ved Eurovision Song Contest 1986
Deltagere ved Eurovision Song Contest 1991
Deltagere ved Eurovision Song Contest 2007
Silvia Night

Silvia Night er en opdigtet islandsk sanger og skuespiller, der bliver spillet af sangerinden Ágústa Eva Erlendsdóttir.

Biografi 
Silvia Night blev landskendt i Island, da hun optrådte som vært på sit eget tv show, The Silvia Night Show. Silvia Night figuren parodierer personer som Paris Hilton og Nicole Richie der praktisk talt er kendt for ingenting, og hun blev hadet for sin arrogante og snobbede attitude. Hun vandt i 2006 det islandske Melodi Grand Prix og repræsenterede derfor landet ved Eurovision Song Contest 2006. Her skabte hun overskrifter med sin kontroversielle facon. Kun få af de udenlandske journalister forstod at det hele var en rolle hun spillede. Silvia Night blev så upopulær at hun blev buhet under hendes optræden, noget hun delte med den anden kontroversielle gruppe LT United. Silvia Night fik kun en 13. plads ved semi finalen, og kom derfor ikke videre til finalen. I 2007 udgav Silvia Night sit eget album.

Fiktive personer
Musikere fra Island
Islands Eurovision Song Contest-deltagere
Deltagere ved Eurovision Song Contest 2006
HK69A1

HK69A1 er en enkeltskuds 40mm granatkaster produceret af den tyske våbenproducent Heckler & Koch. 

Våbnet kan afskyde en lang række forskellig ammunition og har en rækkevidde på ca. 400 meter.

Fakta 
 Oprindelses land: Tyskland
 Kaliber: 40 mm
 Produktionen påbegyndt: 1964
 Længde: 463 / 683 mm
 Løb: 356 mm
 Rækkevidde: ca. 400 meter
 Vægt: 2.620 gram
 Skud i magasinet: Enkeltskud

HK69A1 i dansk politi 

HK69A1 blev indfaset i politiet sidst i 1990'erne og afløste ARWEN 37 granatkasteren og bruges til at skyde tåregasgranater op til 300 meter væk.

Den er nem at bruge og foldekolben gør at den også er nem at bære.
Våbnet føres i en taske på låret og fylder ikke meget når gruppen sidder i deres køretøj.

Eksterne henvisninger 
 Heckler & Kochs hjemmeside 

Politiudstyr fra Danmark
Granatkastere
Nitedals hjelpestikker

Nitedals hjelpestikker er Norges bedst sælgende tændstikmærke. De er blevet produceret siden 1863, dog under skiftende navne. Produktionen startede ved Nitedals Tændstikfabrik på Markerud i Nittedal, men fabrikken flyttede sidenhen til nye lokaler flere gange. Selskabet har skiftet ejer flere gange i dets historie, og tændstikkerne produceres i dag af Swedish Match.

I 1922 blev Hjelpestikkefondet oprettet, og siden da er mellem 1 og 10 øre per solgt tændstikæske doneret til velgørende formål.

Motivet på æsken har vundet designpriser, men det er uvist hvilken lokalitet æsken viser, og der foregår stadig en intensiv debat herom.

Referencer 

Varemærker
Fremstillingsvirksomheder fra Norge
EM i curling 1975

Europamesterskabet i curling 1975 for herre- og kvindehold var det første EM i curling. Mesterskabet blev arrangeret af European Curling Council, og turneringen blev afviklet i arenaen Palais des Sports i Megève, Frankrig i perioden 11. - 14. december 1975. Mesterskabet havde deltagelse af otte herre- og syv kvindehold. 

Norges hold fra Bærum Curling Club med Knut Bjaanæs som kaptajn blev de første europamestre for mænd efter at have slået Sverige 7-6 i finalen. Bronzemedaljerne gik til Skotland, mens Danmark, som blev repræsenteret af et hold fra Hvidovre Curling Club med skipper Mogens Olsen i spidsen, måtte tage til takke med syvendepladsen.

Skotlands hold med Betty Law som kaptajn blev de første europamestre for kvinder efter sejr på 8-7 over Sverige i finalen. Bronzemedaljerne gik til Schweiz. Danmark deltog ikke i mesterskabet – først ved EM i 1978 begyndte Danmark også at stille med et kvindehold ved europamesterskaberne.

Mænd 

De otte hold mødtes alle-mod-alle (round robin-kampe), hvilket gav syv kampe til hvert hold. De to bedste hold efter round robin-kampene spillede finale om europamesterskabet.

Round robin

Finale

Samlet rangering

Kvinder 

De syv deltagende hold mødtes først alle-mod-alle (round robin-kampe), hvilket gav seks kampe til hvert hold. De to bedste hold efter round robin-kampene spillede finale om europamesterskabet.

Round robin

Finale

Samlet rangering

Kilder / eksterne henvisninger 

World Curling Federation  
WCF Results & Statistics – European Curling Championships 1975 – Men  
WCF Results & Statistics – European Curling Championships 1975 – Women  
European Curling Federation  
ECF – European Curling Championships Winners  
ECF – Previous competitors and results of the EUROPEAN CHAMPIONSHIPS: 1975 in MEGÈVE, France

Noter 

1975
Sport i 1975
Curling i Frankrig
Sport i Megève
VM i landevejscykling 2005

VM i landevejscykling 2005 fandt sted i Madrid, Spanien, mellem 19. september og 25. september 2005. Blandt begivenhederne fandt man landevejsløb og en enkeltstart for mænd, kvinder og mænd under 23.

Mændenes landevejsløb blev vundet af den belgiske cykelrytter Tom Boonen.

Begivenheder

Medaljeoversigt

Eksterne links 
 Officielle hjemmeside
 Officielle resultater

2005
Cykelløb i 2005
Cykelløb i Spanien
Sport i Madrid
Simon Simonsen (politiker)

Simon Simonsen (født 16. oktober 1961 i Nanortalik) er en grønlandsk politiker. Fra 2005 til 2013 var han borgmester i Qaqortoq Kommune, hvor han overtog posten efter Tommy Marø. Simon Simonsen blev enstemmigt valg til borgmester af kommunalbestyrelsen. Simonsen, der repræsenterer partiet Siumut, var fra 2001 første viceborgmester i kommunen. Siden 2013 har Simonsen bestreddet posten som viceborgmester i den nye kommune Kujalleq Kommune, som Qaqortoq er det administrative centrum for. 

Simon Simonsen er uddannet telemontør og har senere uddannet sig til lærer, hvilket han afsluttede i 1997. 
Han arbejdede som telemontør for Tele Greenland frem til 1986, hvorefter han blev ansat på skolen Tasersuup atuarfia i Qaqortoq. Mens han var her, tog han sin læreruddannelse ved fjernundervisning. 

Borgmestre fra Grønland
Lima 9

Lima 9 (udtales Lima najne) er kaldesignalet for Ordenspolitiets Central Udrykningsleder ved Københavns Politi.

Lima9 /OCU er en kørende vagthavende der altid er på gaden, og dermed hurtigt kan sættes ind ved opgaver (i Københavns Politikreds) der kræver en leder på stedet, f.eks. trafikulykker, dødfundne, grov kriminalitet, større ulykker mv.

I dag (2015) hedder OCU i København Lima 11 - da København er politikreds nummer 11. Lima 9 hører i dag til under Nordsjællands Politi

Københavns Politi
Neel Rønholt

Neel Rønholt (født 17. september 1984 i Skovshoved, Danmark), er en dansk skuespillerinde kendt fra bl.a. Min søsters børn, Tinkas Juleeventyr, Tinka og Kongespillet, Tinka og Sjælens Spejl og Kollegiet.

Uddannelse 
Rønholt er student fra Ordrup Gymnasium og er uddannet skuespillerinde fra Statens Teaterskole i 2011.

Karriere 
Sammen med veninderne Laura Christensen og Julie Ølgaard dannede hun i 2005 desuden teatergruppen N.I.P.S. (Nye Impulser På Scenen), der skulle få flere unge til at tage i teater i stedet for biograf.

Neel Rønholt er endvidere tilknyttet lydbogsforlaget Momo - Skuespillernes Lydbogsværksted, hvor hun har indlæst flere lydbøger.

I 2019 deltog hun i sæson 16 af Vild med dans. Hun dansede med den professionelle danser Michael Olesen.Parret endte på en 5-plads.

Sammen med Julie Ølgaard og Laura Christensen har hun NIPSkanalen på YouTube. De tre skuespillere optrådte ved Zulu Comedy Galla i 2018.

Privat 
Hun er gift med skuespillerkollegaen Jens Sætter-Lassen. Sammen har de datteren Ellen, der blev født i juni 2014.
I slutningen af februar 2018, blev de forældre til datteren Franka.

Filmografi

Film

Serier

Musikvideoer 
 The Floor Is Made Of Lava - Leave Me Now (Leave Me Tomorrow) (2010)

Referencer

Eksterne henvisninger 
 
 
 
 
 Skuespillerprofil på Statens Teaterskole

Skuespillere fra Danmark
Personer fra København
Studenter fra Ordrup Gymnasium
Sokrates Scholastikos

Sokrates Scholastikos ( Socrates Scholasticus; ca. 380 – ca. 440) var en senantik teolog og kirkehistoriker, der skrev en kirkehistorie i syv bind, forfattet på gammelgræsk. Værket, Εκκλησιαστική Ιστορία (Ekklesiastiké Historía), kaldes på latin Historia ecclesiastica ("Kirkehistorie").

Sokrates havde Helladius og Ammonius Grammaticus som lærere, og han modtog teologisk påvirkning fra den Origenes, der ofte anses for ikke at have været helt rettroende. Sokrates kunne vise forståelse for kætterske meninger uden dog selv at forlade den rette lære. Han levede som jurist i Konstantinopel.

Hans Kirkehistorie skal ses som en fortsættelse af Eusebius af Cæsareas kirkehistorie, og den behandler tidsrummet fra begyndelsen af det 4. århundrede til begyndelsen af det 5. århundrede i kronologisk rækkefølge (årene mellem 305 og 329 i annalistisk form).

Hans kilder var kirkehistorier af Eusebius' og Rufinus' (som igen bygger på Gelasius af Caesarea), desuden historikeren Eutropius samt kirkefædrene Athanasius og Gregor fra Nazianz. Derudover benyttede han oplysninger og beretninger fra sin egen tid (biskoplister, koncilbeslutninger, Konstantinopels krønike) og inddrog også mundtlige beretninger og egne oplevelser.

Sokrates omarbejdede sin Kirkehistorie en enkelt gang i sin levetid, og det er kun denne senere udgave, der er bevaret fuldstændigt. Derimod findes der rester af den oprindelige udgave på armensk.

Kirkehistorien er en vigtig kilde til historien i den mellemste og sidste del af det 4. århundrede og den første del af det 5. århundrede. Den blev senere grundlag for andre kirkehistoriske værker (Sozomenos, Theodorus Lector og Epiphanios af Salamis).

Litteratur 
 Hartmut Leppin: Von Constantin dem Großen zu Theodosius II. Das christliche Kaisertum bei den Kirchenhistorikern Socrates, Sozomenus und Theodoret, 1996 
 Hartmut Leppin: The Church Historians: Socrates, Sozomenus, and Theodoretus. I: G. Marasco (udg.): Greek & Roman Historiography in Late Antiquity. Fourth to sixth century A.D, 2003 
 Peter van Nuffelen: Un héritage de paix et de piété. Étude sur les Histoires ecclésiastiques de Socrate et Sozomène, 2005

Eksterne links 
 Schaff, Philip: The Nicene and Post-Nicene Fathers. Indeholder en komplet engelsk oversættelse af Socrates kirkehistorie. 
 Kirchengeschichte des Sokrates 
 De Socrate Scholastico i Lexicon Bibliographico ac Biographico Ecclesiae 

Tjek fødsels- og dødsår
Historikere fra antikkens Grækenland
Teologer
Græsksprogede forfattere
Senantikken
Ivan Kral

Ivan Kral (født 2. februar 1948 i Prag, død 2. februar 2020) var en tjekkisk sangskriver, guitarist, basist og instruktør, især kendt for sit samarbejde med Patti Smith.

Som søn af en polsk pianist og en tjekkisk journalist voksede Kral op i Prag, hvor han han som 12-årig begyndte at spille guitar og dannede bandet Saze i starten af 1960'erne.

I 1963 blev Krals far tilknyttet FN som journalist og tolk, og i 1966 besluttede faderen at lade familien bosætte sig i USA. I 1968 undsagde faderen den sovjetiske invasion af Tjekkoslovakiet og blev som følge heraf frataget sit statsborgerskab. Kral levede herefter formelt som statsløs i USA frem til 1989. Efter sammenbruddet af det kommunistiske styre vendte Kral tilbage til Tjekkoslovakiet og fik tjekkoslovakisk, senere tjekkisk statsborgerskab.

Kral fortsatte med at spille musik i USA, men holdt afstand til "flower power"-bevægelsen og musikken. I starten af 1970'erne dannede han sit eget band Luger i New York og medvirkede i perioden i en række bands, bl.a. en tidlig udgave af Blondie, ligesom han arbejdede sammen med John Cale, Chris Spedding og andre.

I midten af 1970'erne indgik Kral i Patti Smith Group og medvirkede på albummet Horses. Kral fortsatte samarbejdet med Patti Smith og medvirkede i alt på fire album og en lang række turnéer. Kral skrev i perioden en mindre række sange sammen med Smith, ikke mindst "Dancing Barefoot" til albummet Wave. "Dancing Barefoot" optræder som nummer 323 på Rolling Stones liste over de bedste sange i rockhistorien.

I 1976 var Kral (sammen med Amos Poe) instruktør på dokumentarfilmen Blank Generation. Filmen følger en lang række af New Yorks punk- og New Wave-bands i klubben CBGB, bl.a. Patti Smith, Blondie, Talking Heads, Richard Hell og Television.

Efter opløsningen af Patti Smith Group arbejdede Kral i starten af 1980'erne med Iggy Pop, for hvem han medvirkede på to album og en lang række turnéer. I årene herefter har Kral arbejdet som solist og har udgivet i alt otte album, specielt efter sin hjemvenden til Tjekkiet efter 1989. Sideløbende har Kral skrevet sange for andre, og hans sange er bl.a. blevet indspillet af David Bowie og U2. Kral har endvidere skrevet en musik til en række film.

Kral boede i den sidste del af sit liv dels i Tjekkiet, dels i Ann Arbor, Michigan.

Referencer

Eksterne henvisninger 

 Ivan Kral hjemmeside
 

Musikere fra Tjekkiet
Filminstruktører fra Tjekkiet
Statsløse
Anders Bondo Christensen

Anders Bondo Christensen (født 16. marts 1959 i Ans) er en dansk skolelærer og fagforeningsmand, der tidligere var formand for Danmarks Lærerforening (DLF) og formand for Kommunale Tjenestemænd og Overenskomstansatte (KTO).

Han blev uddannet på Skårup Seminarium i 1982 og har arbejdet som lærer i Nordborg og Sundeved kommuner fra 1982-2002. Han var fra 1985 medlem af bestyrelsen og fra 1987 til 2002 formand for Sønderborg Lærerforening. Bondo var formand for Danmarks Lærerforening fra 2002 til 2020, de 18 år gør Bondo til DLF's længst siddende formand. Han havde siddet i DLF's hovedstyrelse siden 1996. Fra 2007 var han formand for KTO indtil 2018. Derudover er han formand for Lærernes Centralsorganisation og FTF-K. Han var endvidere bestyrelsesformand for Lån & Spar Bank, for DLF ejer en andel af Lån & Spar Bank. Bondo er også bestyrelsesformand for Lærernes Pension.

Privatliv 
Privat er han gift med folkeskolelærerinden Gitte, og sammen har de fire børn. Han er medstifter af løbeklubben Tempo, som han har været aktiv i i 22 år. Ægteparret bor i Ullerup ved Sønderborg.

Referencer

Eksterne henvisninger 

 50 år i fuldt tempo – portræt af Bondo Christensen på folkeskolen.dk

Formænd for Danmarks Lærerforening
Grundskolelærere fra Danmark
Personer i Kraks Blå Bog
Statistiska centralbyrån

Statistiska centralbyrån (SCB) er navnet på den svenske myndighed, som har ansvaret for Sveriges officielle statistikker. Pr. 2005 havde myndigheden tilsammen 1400 ansatte i Stockholm og Örebro.

De første statistikker i Sverige stammer fra 1686, hvor Svenska kyrkan fik besked på at iværksætte registrering af befolkningen. SCB's forgænger, Tabellverket, blev oprettet i 1749, og det nuværende navn blev taget i brug i 1858.

Ekstern henvisning 
 SCB's hjemmeside

Organisationer fra Sverige
Wolle Kirk

Wolle Kirk (1937 i Hanstholm – 8. april 2009) var en dansk kvægfarmer, tobaksfarmer, mejerist og foderstofproducent i Zimbabwe, samt foredragsholder i Danmark.

I 1973 rejste han med sin kone Birte og deres fem børn til Zimbabwe (daværende Rhodesia) og købte der et landbrug. I 2002 blev han overfaldet af røvere i Zimbabwe hvorved han mistede det ene øje. Wolle Kirk trak sig derefter tilbage og levede ved Limfjorden i Danmark. En af Wolle Kirks største bedrifter var indførelsen af malkekoen The Red Dane til Afrika. Til trods for navnet har den intet at gøre med rød dansk malkerace, men er en blanding af lokale kvægracer, samt en svensk, en canadisk og en australsk kvægrace. Den giver ca. fem gange så meget mælk som de normale afrikanske køer og er i dag den mest populære malkeko i Centralafrika.

Wolle Kirk døde i en trafikulykke mellem Thisted og Østerild den 8. april 2009.

Eksterne henvisninger 
 Interview med Wolle Kirk og hans kone Birthe, TV/MIDT-VEST, 9. april 2009
 Wolle Kirk i Afrika, TV/MIDT-VEST, 9. april 2009
 Zimbabwe har en fremtid,når Mugabe er fortid , Thyweb, april 2003
 Den danske farmer, Dagbladet Information, 1. november 2002
 De vestjydske afrikanere, Dagbladenes Bureau

Personer fra Danmark
Foredragsholdere fra Danmark
Falken (rutsjebane)

Falken er en trærutsjebane, og blev bygget i 2004, i Fårup Sommerland. Rutsjebanen har en topfart på 75 km/t. Falken er den først opførte trærutsjebane i Danmark siden 1932. Hvert år kører rutsjebanen en distance, der svarer til en tur fra Danmark til San Francisco, og tilbage igen.

Tekniske data 
 Højde: 20 meter
 Længde: 622 meter
 Topfart: 75 km/t
 Tid pr. tur: 75 sekunder
 Antal tog: 1
 Antal passagerer: 30 pr. tur
 Kapacitet: ca. 800 passagerer i timen
 Air-time: 6 gange = 9,3 sekunder
 G-påvirkning: 3,3 g
 Anvendt træ: 560 ton

Rutsjebaner i Danmark
ABB

ABB, tidligere Asea Brown Boveri, er et multinationalt selskab med hovedkvarter i Zürich, Schweiz. Koncernen opererer hovedsageligt indenfor kraft- og automationsteknologi til forsyningsvirksomheder og industrien. ABB er et af verdens største ingeniørvirksomheder såvel som et af de største konglomerater i verden. ABB har aktiviteter i omkring 100 lande og beskæftiger 145.000 ansatte. I Danmark har ABB flere afdelinger, bl.a. i Fredericia, Odense, Skovlunde, Aalborg, Aarhus og Esbjerg. Omkring 600 personer arbejder i den danske del af koncernen.

ABB er noteret på børserne i Zürich, Stockholm og New York.

Kritik 
I 2000 solgte ABB atomteknologi, samt kapacitet til fremstilling af plutonium til Nordkorea. Nordkorea har i mange år forsøgt at bygge kernevåben, og landet gennemførte en atomprøvesprængning i oktober 2006.

ABB's leverance af atomteknologi var resultatet af en aftale fra 1994 mellem USA (ledet af den daværende præsident Bill Clinton) og Nordkorea, der gav Nordkorea mulighed for at opføre to atomreaktorer i Kumho i den østlige del af landet mod at Nordkorea indstillede sit militære atomprogram. Kontrakten i 2000 var således i overensstemmelse med internationale aftaler. Donald Rumsfeld, der som forsvarsminister under George W. Bush var med til at udpege Nordkorea som værende en del af "Ondskabens akse", sad i ABB's bestyrelse da kontrakten blev indgået. Handlen med Nordkorea udløste således kritik af Donald Rumsfelds rolle i leverancen.

Referencer 

Etableret i 1988
Konglomerater fra Schweiz
Zürich
Selskaber noteret på New York Stock Exchange
Falken (superhelt)

Falken ("The Falcon"), hvis rigtige navn er Sam "Snap" Wilson, er en fiktiv superhelt i Marvel Comics' univers, som medvirkede første gang i Kaptajn Amerika Vol. 1, #117 (Sept. 1969). Falken er skabt af forfatter-redaktør Stan Lee og tegneren Gene Colan, og arbejdede i serien meget sammen med Kaptajn Amerika, for senere at blive medlem af holdet Avengers .

Falken er Marvels første afroamerikanske superhelt. Marvel Comics' første sorte superhelt, Black Panther er fra Afrika.

Tegneseriefigurer
Superhelte